**Öv készítése**

**Ferde irányú sorcsomó**

Alapanyag:

2 mm-es fonal

10x400 cm

2x 50 cm

Elkészítése:

Összefogjuk a szálakat, 50 cm-t lemérünk és egy 50 cm-es szállal kötünk egy wrap csomót 10 x áttekerve. A wrap csomót az 1. szakkörön tanultuk meg, ha lemaradtál volna, akkor nézd vissza azt a rész.

Szépen eligazgatjuk egymás mellé a szálakat. A két középsővel 5 cm-nél kötünk egy csomót, azután 5 szállal 45 fokos szögben sorcsomókat kötünk balra, majd jobbra is (felfordított háromszögben).

A középső 4 szállal készítünk egy lapos csomót, a következő sorban két laposcsomó kerül egymás mellé, és a 3. sorban egy. Ezekkel a laposcsomókkal lényegében kitöltjük a rombusz közepét. Majd balról és jobbról is sorcsomót kötünk, tehát a rombusz alját készítjük el ezzel.

Én 12 rombuszt csináltam, de egészen nyugodtan készítsetek többet, mérjétek a derekatok köré! Arra figyeljetek, hogy a végére maradjon 55 cm, hiszen a minta aljától ugyanúgy 5 cm-re wrap csomót kötünk, mint az elején, valamint 50 cm a lelógó rész.